《遣兴》
宋代·林希逸

于鱼于蚁皆非计，为马为牛一任呼。文字要须心自肯，功名只任命元无。

痴人底信高僧黠，俗士从嗤我辈迂。老作凡夫差了事，得閒不厌弄心珠。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。